

**"Семей орманы" мемлекеттік орман табиғи резерватының күзет аймағын кеңейту туралы" Шығыс Қазақстан облысы әкімдігінің 2010 жылғы 21 мамырдағы № 480 қаулысына өзгеріс енгізу туралы**

Шығыс Қазақстан облысы әкімдігінің 2014 жылғы 11 наурыздағы N 47 қаулысы. Шығыс Қазақстан облысының Әділет департаментінде 2014 жылғы 09 сәуірде N 3223 болып тіркелді

      РҚАО ескертпесі.

      Мәтінде авторлық орфография және пунктуация сақталған.

      «Нормативтік құқықтық актілер туралы» Қазақстан Республикасының 1998 жылғы 24 наурыздағы Заңының 43-1-бабының 1-тармағына, «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңының 27-бабының 2-тармағына, «Шығыс Қазақстан облысы Семей қаласының бас жоспары туралы» Қазақстан Республикасы Үкіметінің 2011 жылғы 25 маусымдағы № 707 қаулысына сәйкес, Шығыс Қазақстан облысының әкімдігі **ҚАУЛЫ ЕТЕДІ:**

      1. «Семей орманы» мемлекеттік орман табиғи резерватының күзет аймағын кеңейту туралы» Шығыс Қазақстан облысы әкімдігінің 2010 жылғы 21 мамырдағы № 480 қаулысына (Нормативтік құқықтық актілерді мемлекеттік тіркеу тізілімінде тіркелген нөмірі 2532, 2010 жылғы 7 маусымдағы № 70 (16386) «Дидар», 2010 жылғы 8 маусымдағы № 72 (18901) «Рудный Алтай» газеттерінде жарияланған) мынадай өзгеріс енгізілсін:

      1 тармақ мынадай редакцияда жазылсын:

      «1. Жалпы ауданы 256494 га аумақта (Бесқарағай ауданы – 203563 га, Бородулиха ауданы – 38242 га, Семей қаласы – 14689 га) «Семей орманы» мемлекеттік орман табиғи резерватының күзет аймағы кеңейтілсін.».

      2. Осы қаулы алғаш рет ресми жарияланған күнінен кейін он күнтізбелік күн өткен соң қолданысқа енгізіледі.

*Облыс әкімінің міндетін атқарушы           Е. Көшербаев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК